Document ID: 31989D0292

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 17ης Απριλίου 1989
σχετικά με τις αιτήσεις απόδοσης στο πλαίσιο της απόφασης 87/58/ΕΟΚ που θεσπίζει συμπληρωματικά κοινοτικά μέτρα για την εκρίζωση της βρουκέλλωσης, της φυματίωσης και της λεύκωσης των βοοειδών
(89/292/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την απόφαση 87/58/ΕΟΚ του Συμβουλίου της 22ας Δεκεμβρίου 1986 για τη θέσπιση συμπληρωματικών κοινοτικών μέτρων για την εκρίζωση της βρουκέλλωσης, της φυματίωσης και της λεύκωσης των βοοειδών (1), και ιδίως το άρθρο 7 παράγραφος 3,
Εκτιμώντας:
ότι οι διαβιβαζόμενες αιτήσεις απόδοσης που αφορούν τις ενισχύσεις που προβλέπονται στο άρθρο 6 παράγραφος 2 της απόφασης 87/58/ΕΟΚ πρέπει να περιλαμβάνουν ορισμένα στοιχεία, τα οποία πρέπει να υποβάλλονται με τον ίδιο τρόπο από τα κράτη μέλη, ώστε να διευκολύνεται η εξέταση της συμφωνίας τους με τις διατάξεις της εν λόγω απόφασης και των αποφάσεων της Επιτροπής που εγκρίνουν τα εθνικά προγράμματα εξαλείψεως, καθώς και η λήψη αποφάσεως ως προς τις αιτήσεις αυτές·
ότι, για να είναι δυνατή η αποτελεσματική εξακρίβωση, τα κράτη μέλη πρέπει να φυλάσσουν στη διάθεση της Επιτροπής τα δικαιολογητικά έγγραφα για ένα μεγάλο χρονικό διάστημα·
ότι τα προβλεπόμενα στην παρούσα απόφαση μέτρα είναι σύμφωνα με τη γνώμη της Επιτροπής του ΕΓΤΠΕ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι αιτήσεις απόδοσης που συντάσσονται από τα κράτη μέλη σύμφωνα με τις διατάξεις του άρθρου 7 της απόφασης 87/58/ΕΟΚ πρέπει να υποβάλλονται συμφωνα με τους πίνακες που εμφαίνονται στο παράρτημα της παρούσας απόφασης.
Άρθρο 2
Τα κράτη μέλη έχουν στη διάθεση της Επιτροπής, κατά την διάρκεια περιόδου τριών ετών μετά την πραγματοποίηση του προγράμματος, τα δικαιολογητικά έγγραφα ή τα επικυρωμένα αντίγραφα τα οποία κατέχουν και βάσει των οποίων έχει συνταχθεί η αίτησή τους αποδόσεως.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 17 Απριλίου 1989.

Labels: 19
6